**MEMORIU DE PREZENTARE**

**CONSTRUIRE HALĂ DEPOZITARE, BIROURI P+1E, ÎMPREJMUIRE TEREN, BRANȘAMENT UTILITĂȚI**

CUPRINS

[I. DENUMIREA PROIECTULUI 4](#_Toc94272949)

[II. TITULAR 4](#_Toc94272950)

[III. DESCRIEREA CARACTERISTICILOR FIZICE ALE ÎNTREGULUI PROIECT 4](#_Toc94272951)

[a) Rezumat 4](#_Toc94272952)

[b) Necesitatea și oportunitatea proiectului 5](#_Toc94272953)

[c) Valoarea investiției 5](#_Toc94272954)

[d) Perioada de implementare propusă 5](#_Toc94272955)

[f) Elemente specifice caracteristice proiectului propus 5](#_Toc94272956)

[IV. DESCRIEREA LUCRĂRILOR DE DEMOLARE 8](#_Toc94272957)

[V. LOCALIZARE - AMPLASAMENT 8](#_Toc94272958)

[VI. SURSE DE POLUANȚI ȘI INSTALAȚII PENTRU REȚINEREA ȘI EVACUAREA POLUANȚILOR ÎN MEDIU 9](#_Toc94272959)

[VI.1. Protecția calității apelor 9](#_Toc94272960)

[VI.2. Protecția calității aerului 9](#_Toc94272961)

[VI.3. Protecția împotriva zgomotelor și vibrațiilor 10](#_Toc94272962)

[VI.4. Protecția împotriva radiațiilor 10](#_Toc94272963)

[VI.5. Protecția solului și a subsolului 11](#_Toc94272964)

[VI.6. Protecția ecosistemelor terestre și acvatice 11](#_Toc94272965)

[VI.7. Protecția așezărilor umane și a altor obiective de interes public 11](#_Toc94272966)

[VI.8. Prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea 12](#_Toc94272967)

[VI.9. Gospodărirea substanțelor și preparatelor chimice periculoase 12](#_Toc94272968)

[VII. IMPACTUL POTENȚIAL – DESCRIEREA ASPECTELOR DE MEDIU SUSCEPTIBILE A FI AFECTATE ÎN MOD SEMNIFICATIV DE PROIECT 13](#_Toc94272969)

[VIII. PREVEDERI PENTRU MONITORIZAREA MEDIULUI 13](#_Toc94272970)

[X. LUCRĂRI NECESARE ORGANIZĂRII DE ȘANTIER 14](#_Toc94272971)

[XI. LUCRĂRI DE REFACERE A AMPLASAMENTULUI LA FINALIZAREA INVESTIȚIEI 14](#_Toc94272972)

[XII. ANEXE 15](#_Toc94272973)

# DENUMIREA PROIECTULUI

***“CONSTRUIRE HALĂ DEPOZITARE, BIROURI P+1E, RACORDARE LA REȚELELE DE UTILITĂȚI PUBLICE ȘI ÎMPREJMUIRE TEREN”, JUDEȚUL ILFOV, COMUNA DOMNEȘTI, T14 PARCELA 50/3/2 LOT 2, NR. CAD. 116948***

# TITULAR

**COLGIU DORINEL și COLGIU IOANA CARMEN**

Str. Lunca Siretului nr. 2, Sector 6, București

**ELABORATORUL DOCUMENTAȚIEI DE AVIZARE**

**DIAZOMA STUDIO S.R.L.**

Bd. Timișoara nr. 103E, Sector 6, Bucureşti

Telefon: 0745.778.438

# DESCRIEREA CARACTERISTICILOR FIZICE ALE ÎNTREGULUI PROIECT

## a) Rezumat

Obiectivul prezentei documentații este obținerea actului de reglementare emis de către autoritatea competentă pentru protecția mediului pentru proiectul “*CONSTRUIRE HALĂ DEPOZITARE, BIROURI P+1E, RACORDARE LA REȚELELE DE UTILITĂȚI PUBLICE ȘI ÎMPREJMUIRE TEREN”.*

Memoriul de prezentare s-a întocmit pentru parcurgerea etapei de încadrare din procedura de evaluare a impactului asupra mediului conform Deciziei etapei de evaluare inițială nr. 428/25.11.2021 emisă de către Agenția pentru Protecția Mediului Ilfov.

Elaborarea lucrării s-a făcut respectând conținutul cadru impus prin Legea nr. 292/03.12.2018 privind evaluarea impactului anumitor proiecte publice și private asupra mediului, Anexa nr. 5E.

Proiectul se află la faza de **documentație tehnică de obținere a autorizației de construire**. Prin proiect se propune realizarea unei hale de depozitare, birouri cu regim de înălțime P+1E, racordare la rețele de utilități publice și împrejmuire teren.

Suprafața de teren aferentă obiectivului, conform măsurătorilor cadastrale/act de proprietate este de 963 mp. Suprafața construită propusă la sol este de 376 mp și suprafața etajului de 65 mp.

În data de 13.01.2022 a fost transmisă către autoritatea competentă în domeniul gospodăririi apelor documentația nr. 534 în vederea obținerii actului de reglementare.

## b) Necesitatea și oportunitatea proiectului

Oportunitatea investiției este argumentată prin Certificatul de Urbanism nr. 1094/14.10.2021, construirea fiind facilitată de încadrarea în UTR Icp – Subzona cu caracter compact, a unităților productive industriale cu impact redus asupra mediului, serviciilor pentru industrie, de depozitare, comerț en-gros, comerț cu amănuntul cu raza mare de servire, în zone noi de dezvoltare (viitori poli de interes).

## c) Valoarea investiției

Valoarea estimată a investiției: **485 174 lei**

## d) Perioada de implementare propusă

Perioada de implementare a obiectivului de investiții este de 12 luni.

## f) Elemente specifice caracteristice proiectului propus

Construcția propusă are ca destinație principală depozitarea, fiind dezvoltată pe parter și etaj parțial. La parter se va amplasa hala de depozitare și un mic corp pentru birouri, care va avea și un etaj la care se accede cu o scară interioară accesibilă din zona intrării, printr-un hol.

Construcția propusă va avea suprafața construită la sol de 376 mp și suprafața etajului de 65 mp.

Rafturile de depozitare din interiorul halei nu vor depăși 4 m înălțime. Produsele depozitate se vor încadra în categoria de pericol de incendiu E = Substanţe sau materiale incombustibile în stare rece sau materiale combustibile în stare de umiditate înaintată (peste 80%), astfel încât posibilitatea aprinderii lor este exclusă. **Vor fi depozitate mărfuri generale, cu excepţia substanţelor toxice și periculoase.**

Structura de rezistenta a halei va fi realizată din structură metalică și închideri exterioare din panouri sandwich metalice.

Corpul cu birouri va avea structură metalică și panouri sandwich metalice pentru închiderile exterioare, iar la interior panourile exterioare vor fi dublate de gips - carton pe structură metalică și vată minerală.

Pereții de compartimentare din zona birourilor vor fi din gips – carton pe structură metalică și vată minerală. Tavanele vor fi realizate tot din gips - carton pe structură metalică și termoizolate cu vată minerală.

Învelitoarea se va realiza din panouri sandwich metalice, cu o pantă de 7%, și se va izola suplimentar prin adaos de vată minerală în zona birourilor, pentru obținerea unui transfer termic corespunzător funcțiunii.

Se va asigura:

* acces în incintă, pentru descărcarea și încărcarea produselor,
* acces și locuri de parcare pentru personal și vizitatori,
* acces pietonal.

Suprafețele libere vor fi plantate cu arbuști și plantație joasă, pe o suprafață de minim 30% din suprafața terenului.

Parcarea autovehiculelor se va face în incintă, asigurându-se 3 locuri de parcare pentru birouri și vizitatori.

**Indici de plan general:**

**Structura funcțională:**

**Parter:** Hală Depozitare = 311.33 mp

 Corp birouri cu: Hol acces + Scară = 15.77 mp

 Zonă primire = 17.13 mp

Hol = 1.88 mp

Grup sanitar = 12.13 mp

Bucătărie = 12.17 mp

**Etaj**: Corp birouri cu: Hol = 2.68 mp

 Birou 1 = 27.04 mp

Birou 2 = 11.14 mp

Grup sanitar = 2.13 mp

**Finisaje interioare:**

* pardoseli - gresie porțelanată în masă cu suprafața antiderapantă, șapă epoxidică;
* pereții: vopsitorii lavabile pe placări din gips-carton, placaje ceramice în băi/bucătărie;
* tavane: vopsitorii lavabile pe placări din gips-carton;
* tâmplăria interioară: uși metalice/lemn.

**Finisaje exterioare:**

* pereți exteriori din panouri sandwich, culoare gri închis-antracit și gri deschis;
* tâmplăria exterioară va fi cu rupere de punte termică și geam termopan, din aluminiu, culoare gri închis – antracit;
* învelitoare din panouri sandwich, culoare gri antracit.

**Caracteristici principale ale construcției:**

* Regim înălțime P+1E
* Categoria de importanță C (Clădiri de importanță normală)
* Clasa de importanță III
* Grad de rezistență la foc II

**Bilanț imobil hală și birouri**

* S. construită parter = 376.34 mp
* S. utilă parter = 360.54 mp
* S. construită etaj = 65.00 mp
* S. utilă etaj = 43.01 mp
* S. desfășurată = 441.34 mp
* S. utilă totală = 403.55 mp

**Bilanț teritorial**

* S. teren = 963 mp
* S. construită = 376 mp
* S. desfășurată totală = 441 mp
* P.O.T. = 39%
* C.U.T. = 0.45
* H maxim: 7.70 m de la cota terenului natural, 7.65 m de la cota terenului amenajat
* Nr. locuri parcare = 3 locuri
* S. alei, trotuare = 298 mp (31%)
* S. Spațiu verde = 289 mp (30%)

**Structura de rezistenta**

Structura se va realiza cu stâlpi și grinzi metalice prefabricate, cu contravântuiri și grinzi secundare metalice.

Placa de la nivelul intermediar se va realiza din beton armat de 15 cm grosime, sprijinită pe grinzi metalice intermediare, pentru a se îndeplini condițiile de rezistență, deformație și izolare fonică.

Pentru infrastructură s-a propus soluția de fundații izolate sub stâlpi. Fundațiile izolate sunt formate din fundație tip pahar din beton armat prefabricat și talpa din beton monolit, legate perimetral clădirii cu o grindă de fundare.

Placa de pardoseală de la cota +0.00 cu grosime 20 cm se va realiza din beton armat monolit.

Cota inferioară a fundatiilor va fi la -0.85 m față de cota CTA; cota terenului amenajat (CTA) va fi la -0.15 m de la cota ±0.00 m iar cota terenului natural va fi la -0.20 m de la cota ±0.00.

**Dotări și modul de asigurare a utilităților**

În zonă există rețea electrică și rețea de gaze, la care se va racorda construcția propusă.

Alimentarea cu apă se va face prin puț forat și evacuarea apelor menajere se va realiza prin folosirea unui bazin vidanjabil etanș de minim 5 mc.

Centrala termică folosită pentru încălzirea birourilor va fi pe combustibil gazos, amplasată în bucătărie.

Captarea apelor pluviale se va face prin intermediul jgheaburilor și burlanelor construcției, evacuându-le pe spațiul verde din interiorul terenului.

***Instalații electrice***

Proiectul de instalații electrice cuprinde următoarele tipuri de instalații electrice:

**Instalații interioare**

* Instalații electrice de iluminat și prize;
* Instalații electrice de putere;
* Instalații electrice de protecție împotriva electrocutărilor.

Alimentarea cu energie electrică pentru echipamentele aferente halei se va face prin intermediul tablourilor locale sau a tabloului general de distribuție.

**Instalații exterioare:**

* Prize de legare la pământ;
* Iluminat exterior perimetral halei.

Alimentarea cu energie electrică se face prin racord la rețeaua electrică conform avizului de racordare emis de operatorul de rețea din zonă.

***Instalații sanitare***

Obiectivul va dispune de următoarele tipuri de instalații sanitare:

* dotarea și instalarea grupurilor sanitare;
* instalații de alimentare cu apă rece a consumatorilor din clădire;
* instalații de alimentare cu apă caldă menajeră a consumatorilor din clădire;
* evacuarea apelor uzate menajere și pluviale spre exteriorul clădirii;
* vor fi prevăzute extinctoare pentru incendiu;
* stația de hidrofor pentru asigurarea apei menajere;
* rețele exterioare în incintă.

Alimentarea cu apă rece potabilă a grupurilor sanitare la parametrii necesari de funcționare (debit și presiune), se va realiza din puț forat, prin intermediul pompei și a hidroforului prevăzute în proiectul de instalații sanitare.

În scopul preparării apei calde menajere necesare, se va monta un boiler vertical cu serpentină.

Apele menajere vor fi stocate într-un bazin vidanjabil de minim 5 mc (conform proiectului de instalații) și se vor vidanja la intervale regulate.

***Instalații termoventilare***

Pentru spațiile de birouri a fost propus un sistem de încălzire cu centrală termică murală pe gaze, amplasată în bucătărie și radiatoare în încăperi.

Pentru spațiul de bucătărie se propune o hotă pentru evacuarea aerului viciat.

## IV. DESCRIEREA LUCRĂRILOR DE DEMOLARE

Nu este cazul.

## V. LOCALIZARE - AMPLASAMENT

Amplasamentul studiat, pe care se dorește construcția unei hale cu regim de înălțime de P+1E, este situat în intravilanul Comunei Domnești, Sat Domnești, Tarla 14, Lot 2, nr. cad. 116948.

Funcțiunea zonei conform PUG aprobat cu HCL 129/2017 pentru Comuna Domnești este UTR Icp – subzona cu caracter compact, a unităților productive industriale cu impact redus asupra mediului, serviciilor pentru industrie, de depozitare, comert en-gros, comerț cu amănuntul cu rază mare de servire, în zone noi de dezvoltare (viitori poli de interes).

Construcția propusă se amplasează astfel:

* la nord – est - la 12.44 m față de limita de proprietate dinspre DE 50/9 (nr. cadastral 114118);
* la nord – vest - la 1.98 m față de limita de proprietate dinspre drumul de servitute;
* la sud – vest – la 5 cm de limita proprietății (calcan cu construcția de pe lotul 1);
* la sud – est - la 2.00 m față de limita de proprietate (nr. cadastral 4119).

# VI. SURSE DE POLUANȚI ȘI INSTALAȚII PENTRU REȚINEREA ȘI EVACUAREA POLUANȚILOR ÎN MEDIU

## VI.1. Protecția calității apelor

În zona amplasamentului construcției propuse nu sunt ape de suprafață.

Sursele de poluare asupra pânzei freatice sunt indirecte putându-se manifesta doar în **perioada de execuție** prin antrenarea de către apele pluviale a poluanților rezultați din circulația vehiculelor de transport a materialelor necesare realizării obiectivului propus.

Pentru a evita poluarea apelor subterane se vor lua măsuri specifice de managementul apelor, după cum urmează:

* constructorul se va asigura că toate rezervoarele de stocare a combustibililor și carburanților vor fi atent etanșate;
* orice material sensibil la acțiunea apei, utilizat în construcții va fi depozitat în spații închise;
* se vor utiliza produse biodegradabile pentru igienizarea spațiilor (existente într-o gamă variată pe piață), iar apele uzate menajere provenite din clădire vor fi deversate în fosă vidanjabilă;
* constructorul își va desfășura activitatea cu mașini/utilajele care sunt în stare optimă de funcţionare, pentru a evita scurgerile accidentale ale produselor petroliere sau a uleiurilor minerale provenite de la aceste utilaje/mașini;
* deșeurile se vor colecta diferențiat într-un spațiu special amenajat, pe o platformă betonată, pentru evitarea depozitării acestora direct pe sol. Astfel, deșeurile generate vor fi preluate de firma de salubritate cu care beneficiarul va încheia contract.

Pe perioada de funcționare a obiectivului propus nu va exista posibilitatea apariției poluării freaticului datorită scăpărilor accidentale de produse petroliere provenite de la autovehiculele care urmează a fi încărcate sau descărcate, deoarece atât platforma accesului, cât și rampa de încărcare sunt impermeabile datorită betonării lor.

## VI.2. Protecția calității aerului

* 1.

În **perioada de execuție** a lucrărilor, construcția obiectivului poate avea un impact minor asupra calității atmosferei în zona de lucru și în zonele adiacente acesteia.

Impactul produs asupra factorului de mediu aer, prin cantitățile de noxe provenite din arderea combustibililor lichizi (de la gazele de eșapament ale mijloacelor de transport și utilajelor care acționează în perimetru organizării de șantier), respectiv a pulberilor în suspensie datorat lucrărilor de excavații și a transportului auto pe drumurile de acces nu are efecte majore asupra echilibrului mediului, întrucât sursele sunt mobile, libere și nedirijate, iar valorile concentrațiilor lor în aerul atmosferic nu vor fi mari datorită dispersiei.

În perioada de exploatare prinipala sursă de poluare a aerului o reprezintă centrala termică folosită pentru încălzirea spațiilor.

Atât în perioada de construcție, cât și pe perioada de funcționare, se vor intreprinde o serie de acțiuni pentru evitarea poluării aerului dintre care menționăm:

* stropirea permanentă a platformelor șantierului, pentru evitarea generării emisiilor de praf în atmosferă datorită lucrărilor de săpătură pentru fundații și platforme;
* utilizarea eficientă a mașinilor/utilajelor de lucru, astfel încât să se reducă la maximum emisiile din gaze de eșapament;
* spalarea roților autovehiculelor de transport la ieșirea din șantier;
* menţinerea unor suprafeţe verzi la finalizarea lucrărilor de construcţie;
* stabilirea unor trasee clare de circulaţie în interiorul incintei;
* gestionarea corectă a locurilor de parcare, astfel încât, să se reducă timpul de manevră pentru parcarea propriu-zisă.

În perioada de exploatare nu se preconizează măsuri de protecție a factorului de mediu aer. Încălzirea spațiilor din clădire se va realiza cu ajutorul unei centrale termice care funcționează cu combustibil gazos dotată cu echipamente speciale pentru reținerea poluanților. Astfel, aceasta nu va afecta mediul înconjurător deoarece emisile sale de noxe se încadrează sub limitele maxime impuse de normele și normativele în vigoare.

## VI.3. Protecția împotriva zgomotelor și vibrațiilor

* 1.

Pe perioada execuției lucrărilor proiectate, sursele de zgomot și vibrații sunt reprezentate de utilajele folosite în timpul construcției și de traficul autovehiculelor pentru aprovizionare/evacuare materiale din șantier. Activitățile au un caracter intermitent, activitatea fiind oprită noaptea.

Pentru a evita producerea poluării fonice, toate utilajele care produc zgomot și/sau vibraţii vor fi menţinute în stare bună de funcţionare.

Apreciem că faţă de împrejurimi impactul zgomotului și al vibraţiilor este nesemnificativ și nu va afecta negativ populaţia din zonă.

Întrucât activitatea propusă este de depozitare și birouri, apreciem că nu se impun amenajări speciale pentru protecţia împotriva zgomotului și vibraţiilor.

## VI.4. Protecția împotriva radiațiilor

În cazul obiectivului propus nu se folosesc surse de radiații sau materiale producătoare de radiații.

## VI.5. Protecția solului și a subsolului

* 1.
	2.

**În timpul execuției** lucrărilor pentru realizarea halei și a birourilor, principalele surse de poluare ale solului sunt reprezentate de:

* pulberile rezultate din execuția lucrărilor (fundații, excavații, etc.), depuse pe sol;
* poluări accidentale prin deversarea unor produse direct pe sol;
* depozitarea necontrolată a deșeurilor sau a diverselor materiale de construcție provenite din activitățile de construcție desfășurate în amplasament;
* depozitarea direct pe sol a materialelor excavate;
* depunerea pe sol a gazelor emise din funcționarea utilajelor de construcții;
* spălarea agregatelor, utilajelor de construcții sau a altor substanțe de către apele de precipitații;

**În perioada de funcționare** nu sunt estimate surse potențiale de contaminare a solului.

Impactul asupra factorului de mediu sol poate fi diminuat prin:

* colectarea tuturor deșeurilor rezultate din activitatea de construcții și sortarea deșeurilor pe categorii; se va urmări cu rigurozitate valorificarea tuturor deșeurilor rezultate;
* evitarea pierderilor de carburanți la staționarea utilajelor de construcții;
* constructorul își va desfășura activitatea cu mașini/utilajele care sunt în stare optimă de funcţionare, pentru a evita scurgerile accidentale pe sol ale produselor petroliere sau a uleiurilor minerale provenite de la aceste utilaje/mașini.

Evacuarea apelor uzate provenite din clădire se va face în fosă vidanjabilă.

## VI.6. Protecția ecosistemelor terestre și acvatice

Terenul pe care urmează să se realizeze construcția propusă este situat în intravilanul Comunei Domnești fiind teren intravilan arabil.

În zona nu există habitate naturale, floră și faună, care trebuie conservate și nu sunt necesare măsuri speciale de protecţie.

## VI.7. Protecția așezărilor umane și a altor obiective de interes public

Construcţia proiectată este amplasată în Comuna Domnești, Sat Domnești și are ca vecinătăți:

* la nord – est - la 12.44 m față de limita de proprietate dinspre DE 50/9;
* la nord – vest - la 1.98 m față de limita de proprietate dinspre drumul de servitute;
* la sud – vest – la 5 cm de limita proprietatii (la calcan cu construcția de pe lotul 1);
* la sud – est - la 2.00 m fata de limita de proprietate.

Accesul atât auto, cât și pietonal se va face din drumul de servitute.

Organizarea de șantier se va desfășura în exclusivitate pe suprafața amplasamentului pe care se va construi obiectivul de investiție, fără a afecta în vreun fel celelalte vecinătăți. Orarul de lucru al șantierului va fi stabilit în așa fel încât să nu creeze disconfort în zonă.

Considerând perioada relativ scurtă de execuție a lucrărilor propuse (aproximativ 12 de luni), se poate aprecia că nu există riscul apariției unor boli profesionale prin expunerea la noxele generate de activitățile de construcție.

## VI.8. Prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea

Prin H.G. nr. 856/2002 pentru Evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase se stabileşte obligativitatea pentru agenţii economici şi pentru orice alţi generatori de deşeuri, persoane fizice sau juridice, de a ţine evidenţa gestiunii deşeurilor.

Pentru obiectivul proiectat, tipurile de deşeuri rezultate din activitatea de construcţii se încadrează în prevederile cuprinse în HG 856/2002.

Se estimează că în perioada de execuție va fi posibilă generarea unor cantități reduse de deșeuri. Principalele surse de deșeuri în perioada de execuție a lucrărilor vor fi reprezentate de:

* activități specifice desfășurate în cadrul organizării de șantier;
* activități aferente lucrărilor de construcții.

Modul de gospodărire a deșeurilor în perioada de execuție se prezintă astfel:

* deșeurile de pământ vor fi utilizate ulterior la refacerea suprafețelor excavate;
* deșeurile menajere vor fi colectate în interiorul organizării de șantier într-un loc special de depozitare și separate în containere tip pubelă;
* deșeurile reciclabile precum cele de hârtie și carton, metalice și de materiale plastice vor fi colectate selectiv și se vor depozita temporar în cadrul organizării de șantier, fiind valorificate ulterior prin unități specializate.

Pentru perioada de funcționare, zonele exterioare și spațiile interioare destinate depozitării și colectării deșeurilor vor fi amplasate, rezolvate și dotate corespunzător, astfel încât să fie împiedicate:

* emisia de mirosuri dezagreabile;
* prezența insectelor și animalelor;
* crearea focarelor de infecție;
* poluarea apei sau a solului.

Zona exterioară pentru depozitarea și colectarea deșeurilor va fi amplasată cât mai ferit de perimetrul clădirii.

Deșeurile menajere rezultate în urma activităților din cadrul construcției vor fi preluat de firmele de salubrizare.

## VI.9. Gospodărirea substanțelor și preparatelor chimice periculoase

Nu sunt prevăzute a se utiliza substanțe și preparate chimice periculoase în cadrul obviectivului propus.

# VII. IMPACTUL POTENȚIAL – DESCRIEREA ASPECTELOR DE MEDIU SUSCEPTIBILE A FI AFECTATE ÎN MOD SEMNIFICATIV DE PROIECT

În perioada de execuție a obiectivului impactul potențial se poate manifesta asupra factorului uman, asupra solului, aerului, peisajului, etc.

În perioada de execuție impactul produs asupra comunității umane din zonă se manifestă prin zgomot și vibrații, poluarea aerului.

Șantierul, în ansamblu, are un impact negativ asupra peisajului prin ocuparea temporară a terenului, poluarea potențială a solului, prezența de deșeuri etc. Se va avea în vedere aspectul incidenței organizării de șantier cu factorii de mediu și, în special cu factorul uman.

Principalul impact asupra solului în perioada de construcție este reprezentat de ocuparea temporară și definitivă a terenului pentru: organizarea de șantier, drum de acces și a construcției propuse.

Impactul asupra apelor subterane se poate produce numai accidental, datorită poluanților antrenați de apele pluviale. Cu toate acestea se estimează că impactul potențial asupra apelor subterane este nesemnificativ.

Impactul potențial asupra calității aerului se manifestă pe termen scurt, respectiv pe perioada de construcție și poate fi determinat de:

* emisii din arderea carburanților în motoarele utilajelor de construcție;
* transport pământ din excavații;
* transportul materialelor de construcție;
* evacuarea deșeurilor;
* antrenarea particulelor fine de curenții de aer.

Datorită măsurilor speciale de protecția apei, aerului, solului, precum și împotriva zgomotelor și vibrațiilor ce se vor implementa de către constructor pe perioada de excuție, se va minimiza pe cât de mult posibil impactul asupra factorilor de mediu.

# VIII. PREVEDERI PENTRU MONITORIZAREA MEDIULUI

Luând în considerare: imobilul proiectat, amenajările interioare și exterioare propuse a se executa prin proiect, considerăm că nu este necesar controlul și supravegherea calității mediului după realizarea obiectivului și darea lui în folosință.

Constructorul va lua toate măsurile rezonabile pentru protecția mediului și pentru limitarea daunelor și perturbărilor aduse populației, rezultate din poluare, noxe, zgomot sau alte consecințe ale activităților sale.

O bună întreținere a lucrărilor, monitorizarea continuă a funcționării obiectivului de orice tip, cu intervenții operative în cazul semnalării unor deficiențe în funcționarea acestuia, vor asigura menținerea impactului asupra mediului în limite admisibile.

1.
2.

**IX. LEGĂTURA CU ALTE ACTE NORMATIVE ȘI/SAU PLANURI/PROGRAME/ STRATEGII/DOCUMENTE DE PLANIFICARE**

Nu este cazul.

# X. LUCRĂRI NECESARE ORGANIZĂRII DE ȘANTIER

Delimitarea (amplasamentul în plan) incintei zonei de lucru va fi trasată exclusiv în incinta pusă la dispoziție de Beneficiar, executantului revenindu-i în exclusivitate responsabilitatea modului cum își organizează șantierul.

Constructorul este obligat să ia toate măsurile necesare astfel încât să se prevină şi să se evite apariţia oricărui fel de incident tehnic sau accident uman (atât asupra personalului tehnic care execută lucrarea cât şi asupra altor persoane care circulă prin vecinătatea zonei lucrărilor).

Pe durata execuţiei lucrărilor se vor lua măsuri de limitare a accesului altor persoane decât cele care execută lucrările respective, pentru evitarea unor posibile accidente.

Pentru organizarea de șantier s-au propus măsuri speciale de protecţie a mediului și a populației:

* împrejmuirea zonei șantierului;
* folosirea utilajelor dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiilor de gaze şi particule provenite de la acestea;
* depozitele de materiale vor fi bine delimitate şi protejate împotriva împrăştierii cauzate de vânt;
* toate lucrările care pot produce praf vor fi protejate împotriva împrăștierii în atmosferă a acestuia;
* deşeurile inerte provenite din construcţii vor fi transportate la groapa de gunoi;
* deşeurile vor fi depozitate numai în containere de deșeuri special amenajate;
* deşeurile industriale reciclabile (hârtie, carton, deşeuri metalice, etc.) se vor colecta diferenţiat şi în spaţii special amenajate şi vor fi predate unităţilor autorizate în vederea valorificării.

Executantul lucrărilor are obligaţia de a asigura curăţenia în şantier pe baza evaluării incluse în contract şi a unităţilor autorizate de salubritate.

# XI. LUCRĂRI DE REFACERE A AMPLASAMENTULUI LA FINALIZAREA INVESTIȚIEI

După executarea lucrărilor de construcție se va reface amplasamentul afectat prin nivelarea terenului, înierbarea și amenajarea peisagistică a suprafețelor de teren ocupate temporar în perioada de execuție.

# XII. ANEXE

* Dovadă achitare taxă,
* Plan de încadrare în zonă,
* Plan de situație cu figurarea color aferentă construcțiilor, platformelor, etc.

Întocmit,

Arh. Tudor BOACȘĂ